मोहनराम मेला स्थल का प्रशासन ने लिया जायजा
भिवाड़ी | बाबामोहनराम कालीखोली मंदिर पर 12 से 14 मार्च तक लगने वाले लक्खी मेले की तैयारियों के लिए पुलिस और प्रशासनिक अधिकारियों सहित जनप्रतिनिधियों ने मेला स्थल का निरीक्षण किया। इस दौरान मेला की व्यवस्थाओं के संबंध में बैठक भी आयोजित हुई।
मेले के दौरान दुकानदारों को अस्थाई दुकानें निर्धारित क्षेत्र में ही रखने के निर्देश दिए गए। साथ ही अतिक्रमण के विरुद्ध कार्रवाई की भी चेतावनी दी गई। इसके अलावा मेले से पहले और मेले के दौरान दुकानों से खाद्य विभाग की ओर से मिठाइयों और अन्य खाद्य वस्तुओं के सेंपल लिया जाना तय किया गया। इस दौरान नगर परिषद सभापति संदीप दायमा, एसडीएम खेमाराम यादव, एएसपी राजेंद्र, डीएसपी सिद्धांत शर्मा, यूआईटी एक्सईएन सुरेश बेनीवाल, तहसीलदार आकाश रंजन और नप आयुक्त पुरुषोत्तम अवस्थी सहित अनेक अधिकारी मौजूद रहे।
भिवाड़ी. गुरुवार को मेलास्थल का जायजा लेते अधिकारी।
awa_Deva hin_Deva hin_Deva awa_Deva